Дизельді литрін 100 теңгеден сатамын: Жалған жарнама берген күдікті ұсталды
DATE: 01:56, 20 Сәуір 2024 | GMT +5
TITLE: Дизельді литрін 100 теңгеден сатамын: Жалған жарнама берген күдікті ұсталды
URL: https://kaz.inform.kz/news/dizeld-litrn-100-tengeden-satamin-zhalgan-zharnama-bergen-kudkt-ustaldi-e09914/
META: DATE: 01:56, 20 Сәуір 2024 | GMT +5
TOTAL WORDS: 135
AUTHOR(S):
TEXT: Атырау облыстық полиция департаментінің баспасөз қызметінен мәлім еткендей, күдікті WhatsApp мессенджеріндегі чатта хабарландыру жариялаған. «Төтенше жағдайға байланысты WhatsApp мессенджерінде ашылған чаттардың бірінде ер адам 2 тонна дизельдік отынның литрін 100 теңгеден сататыны жөнінде жарнама жасаған. Атырау қаласының 43 жастағы тұрғыны су тасқынына бөгет салу жұмыстарына топырақ таситын КамАЗ жүк көлігіне құю үшін сатып алуға келісіп, күдіктіге 100 мың теңге көлемінде ақша аударған. Кейін алданғанын біліп, полицияға арызданды», - деп хабарлады департаменттің баспасөз қызметі. Осы дерекке байланысты полиция департаменті кибер қылмысқа қарсы күрес тобының қызметкерлері жедел іздестіру іс-шарасын жүргізді. Алаяқтық әрекетіне барған 33 жастағы күдіктіні ұстады. «Қазір күдікті өз кінәсін толық мойындады. Күдіктіге қатысты «Алаяқтық» бабымен қылмыстық іс қозғалып, тергеу амалдары жүргізіліп жатыр», - деп мәлім етті департаменттің баспасөз қызметінен. Еске сала кетелік, бұған дейін Атырау қаласының әкімі қайтыс болды деген жалған ақпарат тарағанын жазған едік
